KOMISSION ASETUS (EY) N:o 2247/96,
annettu 25 päivänä marraskuuta 1996,
Suomen lipun alla purjehtivien alusten lohen kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on muutettuna asetuksella (EY) N:o 2870/95 (2), ja erityisesti sen 21 artiklan 3 kohdan,
sekä katsoo, että
Latvian vesillä kalastavia aluksia koskevien pyyntikiintiöiden jakamisesta jäsenvaltioiden kesken vuodeksi 1996 21 päivänä joulukuuta 1995 annetussa neuvoston asetuksessa (EY) N:o 3084/95 (3), säädetään lohikiintiöistä vuodeksi 1996,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön, ja
komissiolle toimitettujen tietojen mukaan Suomen lipun alla purjehtivien tai Suomessa rekisteröityjen alusten lohisaaliit ICES-alueen III d (Latvia) vesillä ovat täyttäneet niille vuodeksi 1996 annetun kiintiön; Suomi on kieltänyt tämän kalakannan kalastuksen 1 päivästä marraskuuta 1996; tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Suomen lipun alla purjehtivien tai Suomessa rekisteröityjen alusten lohisaaliiden ICES-alueen III d (Latvia) vesillä katsotaan täyttäneen Suomelle vuodeksi 1996 osoitetun kiintiön.
Kielletään Suomen lipun alla purjehtivilta tai Suomessa rekisteröidyiltä aluksilta lohen kalastus ICES-alueen III d (Latvia) vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän lohikannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1996.